‘ไทยพาณิชย์’ยันขายบง.ไม่จบปีนี้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — ธนาคารไทยพาณิชย์ ไม่เร่งขายธุรกิจเงินทุนสินอุตสาหกรรม ด้านบล.ซิกโก้ ปฏิเสธควบรวมยูโอบี
นางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ (SCB) เปิดเผยว่า การเจรจาขายหุ้นบริษัทเงินทุน สินอุตสาหกรรม (SICCO) ซึ่งธนาคารถืออยู่ 40% ไม่มีความคืบหน้าและเชื่อว่าจะไม่เห็นการขายเกิดขึ้นในปีนี้ ส่วนการขายแยกพอร์ตหรือไม่ ตอบไม่ได้ในขณะนี้ 
“หุ้น SICCO ขายหรือไม่ก็ได้ อาจไม่จบในปีนี้ ที่ถามว่าราคาไม่ถูกใจเหรอ คงไม่ใช่หรอก”
นายศิริพงษ์ สุทธาโรจน์ กรรมการผู้จัดการ บริษัทหลักทรัพย์ ซิกโก้ กล่าวว่า การควบรวมกับโบรกเกอร์อื่นหรือขายกิจการ ขึ้นอยู่กับนโยบายของบง.สินอุตสาหกรรมซึ่งเป็นผู้ถือหุ้นใหญ่ และยืนยันว่าไม่เคยติดต่อกับบล.ยูโอบี เคย์เฮียน 
“เราอยู่ในจุดที่ไม่แน่นอน เจ้าของ (บง.) ยังไม่ตัดสินใจว่าจะขายหรือซื้อโบรกเกอร์อื่นมารวม ทุกอย่างต้องจบที่นโยบายข้างบนก่อนทั้งแบงก์ไทยพาณิชย์ และบง.สินอุตสาหกรรม” นายศิริพงษ์ กล่าว
แหล่งข่าวจากผู้บริหารระดับสูงยูโอบี เคย์เฮียน เปิดเผยว่า หุ้นหลักทรัพย์ขึ้นก็มั่วว่ายูโอบีฯ ซื้อหมด เป็นการคาดเดาจากหุ้น SSEC ที่ขึ้นมาแล้วหาเหตุ เพราะรู้ว่ายูโอบีฯ มีแผนซื้อธุรกิจหลักทรัพย์มาควบรวม แต่ตลาดขณะนี้ไม่เอื้อในการคุย
แหล่งข่าวจากโบรกเกอร์ เปิดเผยว่า นักลงทุนต้องระวังเก็งกำไรหุ้นหลักทรัพย์ เพราะจะเป็นเหยื่อปล่อยข่าวควบรวมต้องการขายหุ้น และเมื่อขายหุ้นออกไปแล้ว จึงปล่อยให้หุ้น SSEC วันที่ 10 ก.พ. ลง 0.05 บาท ปิด 0.98 บาท ซื้อขายเบาบาง ส่วน UOBKH ซื้อขายบางเฉียบ